text: Trængende familier får flæskestege af svineproducenter
  03 december 2017 kl. 19.38
  Familier, der ikke har råd til at holde jul, fik søndag en gave, der sikrer, at der kommer mad på bordet den 24. december. 
  Sprøde flæskesvær og en saftig steg er noget af det, mange ser frem til at sætte tænderne i juleaften. Men det er ikke alle familier, der har råd til at lave den helt store julemiddag. Det har Danske Svineproducenter sat sig for at gøre noget ved.
  Mads Steiner, specialkonsulent, Danske Svineproducenter.: "Som svineproducenter sætter vi pris på en god flæskesteg. Den glæde vil vi også gerne give til familierne."
  Som en del af Julehjælpen uddeler Danske Svineproducenter 750 kilo flæskesteg til værdigt trængende familier over hele landet.
  - Som svineproducenter sætter vi pris på en god flæskesteg. Den glæde vil vi også gerne give til familierne, siger Mads Steiner, der er specialkonsulent ved Danske Svineproducenter, til TV SYD.
  Søndag blev der delt flæskestege ud i Kolding. På Tobbers Madbar var der inviteret til juletræstfest, og her fik flere familier en flæskesteg med hjem.
  Det er tredje år i træk, at Danske Svineproducenter donerer flæskestege til værdigt trængende familier.
  